Virtuele skoledebatkompetisie | Dink of Sink
'n Skool skryf soveel junior (gr. 8 en 9) en senior (gr. 10–12) spanne in soos hulle wil.
Voltooi die registrasievorm vooraf, op Dink of Sink se webblad:
Dink of Sink – Virtuele debatskompetisie – Registrasievorm
Sodra die registrasievorm suksesvol gestuur is, sal julle 'n unieke skakel en wagwoord ontvang. Die skakel en wagwoord gaan vir julle toegang gee tot die "debatblad". Op die debatblad gaan al die spanne wat ingeskryf is vir die kompetisie, junior en senior, gelys word. Die debatleier klik dan op die twee spanne wat teen mekaar gaan debatteer en druk "stuur". Daarna sal die onderwerp outomaties verskaf word en die debat begin dadelik.
Registrasie moet voor die dag van debat opname, deur die debatorganiseerder afgehandel word. Bv. die debatorganiseerder kan in Mei 2021 die registrasievorm voltooi en dan eers in Augustus 2021 die debatte opneem.
Spanne kan hul debat tussen 15 Maart 2021 en 31 Augustus 2021 opneem en instuur.
Die debat kan tydens 'n pouse opgeneem word of 'n halfuur ná skool, of enige tyd wat geleë is vir die spanne en afrigter/onderwyser. Kies dus 'n dag en tyd vir die debatopname, vul die registrasie voor die dag van die debatopname in, ontvang jul unieke onderwerp sodra die spanne gekies is op die "debat-blad" en begin met die debat!
Geen debatopname mag geredigeer word nie. Ons soek die rou produk, maar ons moet die sprekers duidelik kan hoor.
Die uitslae van die wenspanne en algehele junior en senior debatspanne, in elke streek, wat deurdring na die landswye finaal, word op 7 September 2021 bekendgemaak.